

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**4. REDNA SEJA**

Točka 14

**Poročilo o delu Medobčinskega inšpektorata in redarstva v letu 2018 za Občino Vitanje;**

*Poročevalka: mag. Nataša Kos, vodja medobčinskega inšpektorata in redarstva*

**Obrazložitev:**

Medobčinski inšpektorat in redarstvo je organ skupne občinske uprave, ustanovljen na osnovi Odloka o ustanovitvi Medobčinskega inšpektorata in redarstva občin Dobje, Dobrna, Oplotnica, Slovenske Konjice, Šentjur, Vitanje in zreče (Uradni list RS, št. 112/2009).

MIR opravlja naloge izvajanja inšpekcijskega nadzorstva in občinskega redarstva na področjih, ki jih urejajo predpisi občin ustanoviteljic skladno z zakoni in predpisi, ki se nanašajo na posamezna področja nadzora, med drugim oskrbe s pitno vodo, odvajanja in čiščenja komunalnih odpadnih in padavinskih voda, ravnanja s komunalnimi odpadki, urejanja javnih poti, površin za pešce in zelenih površin, urejanja lokalnih javnih cest in javnih poti, urejanja in vzdrževanja pokopališč, plakatnih mest, urejanja javnih parkirišč, mirujočega prometa v naseljih in parkiranja, turističnih taks, javnega reda in miru in druga področja, ki jih določijo občinski in drugi predpisi.

Pri izvrševanju upravnih nalog nastopa MIR kot organ tiste občine, v katere krajevno pristojnost zadeva spada. MIR pri izvrševanju upravnih nalog ravna po usmeritvah župana in nalogih direktorja občine ustanoviteljice, v katere krajevno pristojnost zadeva spada, glede splošnih vprašanj organiziranja in delovanja MIR pa po skupnih usmeritvah vseh županov občin ustanoviteljic.

MIR je tudi prekrškovni organ, ki je bil z odlokom o ustanovitvi pooblaščen za odločanje o prekrških za kršitve na področju občinskih predpisov in drugih aktov, ki jih urejajo predpisi občin ustanoviteljic skladno z zakonom. MIR kot prekrškovni organ na prvi stopnji o prekršku odloča v hitrem postopku.

V prilogi gradiva so posebej prikazani poudarki nadzora v občini Vitanje v lanskem letu.

**Predlagani sklep:**

**Občinski svet Občine Vitanje se je na svoji 4. seji dne 4. 4. 2019 seznanil s poročilom o delu Medobčinskega inšpektorata in redarstva za leto 2018.**

Priloga: Poročilo o delu MIR za leto 2018 in

Priloga Vitanje za 2018